google/wiki40b huggingface dataset:
Alkyoné (dcéra Atlanta)

Alkyoné alebo Alkyona alebo zastarano Alkyone (starogr. Ἁλκυόνη – Alkyoné, lat. Alcyone) je v gréckej mytológii dcéra Titana Atlanta  a Pléiony, dcéry Titana Ókeana.
Alkyoné bola jednou zo siedmich sestier Plejád. Jej sestrami boli Maia, Élektra, Taygeté, Meropé, Kelainó a Asteropé. Svojmu milencovi, bohu Poseidónovi porodila podľa rôznych antických prameňov dcéru Aithousu a synov Hyriea, Hyperénora, Hypera a Anthaa.
Keď sa sestry Plejád Hyády zo žiaľu nad smrťou svojho brata Hyanta usúžili až k smrti, aj ony si vzali život a najvyšší boh Zeus ich potom vzal na nebo a premenil na hviezdy Plejády, ktoré na nebi žiaria dodnes.
Richard Krajčo

Životopis

Pôvodne sa vyučil za elektrikára. Po maturite študoval na Vysokej škole banskej v Ostrave, štúdium ale po niekoľkých semestroch ukončil a začal sa venovať hudobnej kariére, najskôr ako DJ v kluboch. V Havířove v roku 1993 založil hudobnú skupinu Kryštof. V roku 1996 bol prijatý na Janáčkovo konzervatórium v Ostrave na hudobno-dramatický odbor.
V rokoch 1998 až 2009 moderoval v Českej televízii spoločne s Alešom Juchelkom hudobnú hitparádu Medúza. V roku 1999 získal prvý angažmán v Divadle Petra Bezruča v Ostrave – úlohu Hamleta. O rok neskôr získal Cenu Alfréda Radoka v kategórii Talent roka. Od roku 2003 bol členom Činohry Národného divadla v Prahe, kde však v roku 2013 skončil, na protest proti spôsobu odvolania riaditeľa prvej scény Jana Buriana ministrom kultúry Jiřím Balvínom.
Dňa 6. augusta 2005 sa oženil so speváčkou Ivou Frühlingovou. Začiatkom roku 2006 sa ich manželstvo rozpadlo. 22. novembra 2008 sa oženil druhýkrát s modelkou Martinou Poulíčkovou, bývalou manželkou športového moderátora TV Nova. Na jar 2009 sa im narodilo prvé dieťa – syn Richard. V novembri 2011 sa im narodila dcéra Berenika. V septembri 2013 Krajčo potvrdil, že sa s manželkou rozvádzajú. Od roku 2013 je jeho partnerkou režisérka a scenáristka Karin Babinská, v roku 2017 sa s ňou oženil.
Anaxo (dcéra Alkaia)

Anaxo alebo Anaxó (starogr. Ἀναξώ – Anaxo/iný prepis Anaxó) je v gréckej mytológii dcéra tirynthského kráľa Alkaia a jeho manželky Lysidiky.
Anaxo bola sestrou Amfitryóna, nástupcu tiryntského trónu a nevlastného otca najväčšieho hrdinu gréckych mýtov Hérakla. Manželom Anaxo sa stal jej strýko mykénsky kráľ Élektryón, ktorému porodila desať detí, synov Stratobata, Gorgofona, Fylonoma, Kelainea, Amfimacha, Lysinoma, Cheirimacha, Anaktora, Archelaa a dcéru Alkménu, matku Hérakla.
Netopier pestrý

Rozšírenie a početnosť

Vyskytujú sa v Strednej a Západnej Európe a v Ázii. Ich prirodzený biotop sú horské oblasti, stepy a zalesnené oblasti. V Západnej Európe sa nachádzajú najmä v mestách.

Etológia

Lovia komáre, potočníky a mole. Používajú pritom ultrazvuk s frekvenciou 25 až 27 kHz. Lovia po súmraku vo výške 10 až 20 metrov a to nad otvorenou krajinou, potokmi, jazerami, lesmi alebo pri uličnou osvetlení. Počas studeného počasia ostávajú v úkryte.
Ich výskyt je zriedkavý a o ich spôsob života nie je veľmi známy. Samice žijú v malých skupinách s počtom 50 alebo niekoľko stoviek dospelých jedincov. V Západnej Európe majú skupiny väčšinou 250 jedincov a dajú sa nájsť iba počas jari a skorého leta. Sú sťahovaví, pričom prekonávajú cca 900 km. Sú známe prípady, kedy sa netopiere nesťahujú ale hibernujú.
Hibernujú medzi októbrom a marcov, osamote a znášajú teploty do -2,6 °C.

Rozmnožovanie

Samice vytvárajú hniezdisko počas mája a júla, pričom rodia dve mláďatá. Potom ako sú mláďatá odstavené, samica opúšťa hniezdisko. V Západnej Európe sa mláďatá rodia začiatkom júna. Mladé jedince lietajú po 3 až 4 týždňoch.

Stav ochrany

Je chránený pretože ho ohrozujú insekticídy a strata prirodzených lokalít výskytu.
Richeval

Poloha

Obec má rozlohu 4,92 km². Najvyšší bod je položený 353 m n. m. a najnižší bod 286 m n. m.

Obyvateľstvo

Počet obyvateľov obce je 137 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Cintorín Tel Regev

Cintorín Tel Regev je cintorín v Izraeli, ktorý slúži mestu Haifa a satelitným obciam Krajot.
Leží v pahorkoch na okraji Zebulunského údolia v nadmorskej výške cca 50 metrov, cca 12 kilometrov juhovýchodne od centra Haify a cca 1 kilometer severovýchodne od mesta Ibtin. Po severnom okraji areálu prechádza diaľnica číslo 70.
Bol založený roku 2004 ako nové centrálne pohrebisko aglomerácie Haify. Kvôli úspore pozemkov bol navrhnutý pre plošne úsporné pohreby do betónových viacúrovňových schránok. Nahradil zaplnený cintorín Sde Jehošua v západnej Haife. Izraelská pozemková správa v prvej fáze pre cintorín poskytla 10 hektárov.
Design cintorína vykonal architekt Arie Salme Rahamimoff pre štúdio Luis D. Labaton & Partners.
Ján Rombauer

Životopis

Jeho otcom bol Dávid Rombauer (1742 – 1806), levočský remeselník, a matkou Anna Mária Groszová (cca 1755 – 1836). Pochádzal z deviatich detí a ako etnický Nemec bol evanjelického vyznania. Jeho manželkou bola od roku 1818 Amália Baumannová (cca 1795 – 1843), rodáčka z Petrohradu. Mali spolu len jednu dcéru, Annu Reginu Matildu Rombauerovú (1829 – 1848).
Rombauer pôsobil od počiatku 19. storočia ako maliar v Levoči, pričom sa hneď zameriaval na portrétnu tvorbu (z roku 1802 sú známe dve jeho miniatúry). V roku 1805 sa pravdepodobne v Bardejovských Kúpeľoch zoznámil s poľským aristokratom (bol v ruských službách) grófom Józefom Augustom Ilińskim (1766 – 1844), ktorý ho pozval na svoje panstvo v Romanove (nazývané aj Roma Nuova; dnes Romaniv na Ukrajine). Už v roku 1806 začal žiť a pôsobiť v Petrohrade, kde zostal až do roku 1824. V Petrohrade sa aj oženil. Napokon od roku 1825 až do svojej smrti žil a tvoril v Prešove. Keďže nemáme záznam o vlastníctve nehnuteľnosti v meste, je veľmi pravdepodobné, že žil v dome svojho brata Samuela Rombauera (nar. 1798). Jeho ďalší brat Matej Rombauer (1776 – 1840) bol prešovským zlatníkom.
Rombauer vytvoril mnoho portrétov príslušníkov najvyššej ruskej, ale aj uhorskej (najmä spišskej a šarišskej), šľachty, prípadne mešťanov z mesta Prešov. Okrem portrétov, ktoré sa vyznačujú značným realizmom, vytvoril aj niekoľko náboženských diel (pre kostoly na východnom Slovensku). Biografia z roku 2010 eviduje 248 jeho diel, z ktorých sú však niektoré nenávratne stratené. Mnoho jeho diel sa v súčasnosti nachádza v zbierkach Ermitáže, Štátneho ruského múzea v Petrohrade, Tretiakovskej galérie v Moskve, Šarišskej galérie v Prešove a Slovenskej národnej galérie.
Rombauer bol členom Akadémie umení v Petrohrade.
Holtzheim

Poloha

Obec má rozlohu 6,91 km². Najvyšší bod je položený 153 m n. m. a najnižší bod 143 m n. m.

Obyvateľstvo

Počet obyvateľov obce je 3 056 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Franz

Životopis

Narodil sa v rodine Martina Franza a jeho manželky Zuzany rodenej Paterovej.

Lezecké a sprievodcovské výkony

Už ako 17-ročný začal liezť. V roku 1896 sa stal horským vodcom I. triedy. Bol považovaný za jedného z najlepších horských vodcov svojej doby vo Vysokých Tatrách. Jeho najaktívnejšie obdobie bolo v rokoch 1900 – 1907. Napríklad v roku 1900 už ako 37–ročný urobil osem prvovýstupov. Každý rok si zapísal do vodcovskej knižky desiatky túr. Uskutočnil 121 prvovýstupov, z toho 31 v zime. Jeho 42 prvých výstupov na panenské štíty nikto neprekonal. Za zmienku stoja napríklad prvý výstup na Ťažký štít, Mengusovský Volovec a prvé prelezenie celého hrebeňa Hrubé. Uskutočnil prvovýstup s K. Jordanom na Lomnický štít cestou, nazvanou „Jordánka“ a s E. Dubkem na Prostredný hrot tzv. „Dubkeho lávkou“. Viedol prvé zimné výstupy napr. na Gerlachovský štít, Veľký Mengusovský štít, Satan, Vysokú, dokonca aj exponovanú Veľkú Vidlovú vežu. Bol aj horským záchranárom. Zahynul 18. júla 1939 počas zostupu z Prostredného hrotu. Pochovaný je v Novej Lesnej. Ján Franz má pamätnú tabuľu na Symbolickom cintoríne. Jeho syn Ján Franz ml., takisto nadaný horský vodca a skialpinista, padol na haličskom fronte v roku 1915.
Hemiksem

Obyvateľstvo

Hemiksem má približne 10 166 obyvateľov (2010).
Le Mesnil-Fuguet

Poloha

Obec má rozlohu 3,58 km². Najvyšší bod je položený 144 m n. m. a najnižší bod 89 m n. m.

Obyvateľstvo

Počet obyvateľov obce je 182 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Tiamín

Tiamín alebo vitamín B1 alebo staršie aneurín je jeden z vitamínov B.

Charakteristika

Tiamín patrí do skupiny vitamínov rozpustných vo vode. Je citlivý na teplo. Jeho sumárny vzorec je C₁₂H₁₇N₄OS.

Výskyt

Jeho hlavným zdrojom je droždie, obilné klíčky a syr.

Vplyv na zdravie

Je dôležitý pre metabolizmus cukrov, udržiava potrebnú hladinu kyslíka v krvi (napomáha tak bunkovým oxidáciám a optimálnemu využitiu energie).
DDD 1,5 mg
Európska mačka

História

Európska mačka vznikla krížením najkrajších jedincov mačky domácej. Najväčšia základňa bola vo Fínsku, odkiaľ sa aj k nám doviezlo niekoľko kvalitných jedincov. 
Chov európskej mačky sa zakladá na upevňovaní typických vlastností domestikovanej mačky ako je robustné a pružné telo. V plemenitbe niektorí chovatelia najmä z Veľkej Británie občas použili aj perzské mačky, aby tak urýchlili proces zjednotenia zovňajšku. Škandinávski chovatelia však toto kríženie odmietali, pretože chceli zachovať čisté plemeno. Na výstavách sa preto začali vedľa seba objavovať dva druhy európskej krátkosrstej mačky, pričom škandinávsky typ (bez prikríženia krvi perzských mačiek) sa značne odlišoval. Preto podali škandinávski chovatelia v 80. rokoch 20 storočia oficiálnu žiadosť na organizáciu FIFe o uznanie svojho plemena. Žiadosť bola uznaná a od roku 1982 sa názvom Európska krátkosrstá mačka označujú mačky škandinávskeho typu.

Hlava

Hlava má byť dosť veľká, dobre vyvinutá a vytvárať dojem guľatosti, ale musí byť o niečo dlhšia ako širšia. Čelo a lebka je ľahko zaguľatená, brada silná. Nos je rovný, stredne dlhý a rovnomerne široký po celej dĺžke. Prechod medzi čelom a nosom je vyznačený jemným prehnutím na úrovni očí.

Oči

Majú byť guľaté, otvorené, umiestnené ďalej od seba a ľahko šikmo posadené. Farba musí byť čistá a jasná. Je povolená zelená alebo jantárová, modrá a tiež nerovnaká (každé oko inej farby).

Uši

Stredne veľké, na špičkách mierne zaguľatené. Výška uší zodpovedá ich šírke v základni. Majú byť posadené dostatočne ďaleko od seba a majú byť vzpriamené. Chumáčiky chlpov vo vnútri ušníc sú povolené.

Telo

Má byť robustné, silné, svalnaté, nesmie byť krátke a zavalité. Krk má byť stredne dlhý a svalnatý. Hrudný kôš má byť guľatý a dobre vyvinutý. Nohy majú byť pevné a veľmi silné, stredne vysoké, rovnomerne sa zužujúce k pevným a guľatým labkám. Chvost má byť stredne dlhý, dostatočne silný v nasadení, rovnomerne sa zužujúci do zaguľatenej špičky.

Srsť

Má byť krátka, hustá, lesklá a s podsadou. Odstávajúca srsť je chybou.

Starostlivosť o srsť

Srsť európskej krátkosrstej mačky sa udržuje ľahko. Stačí ju raz za týždeň vyčesať kefou a potom prečesať stredne jemným hrebeňom. V období pĺznutia je vhodné srsť vyčesať gumovou kefou alebo rukavicou, treba však dávať pozor, aby sa srsť nepoškodila.

Povaha

Európske krátkosrsté mačky sú inteligentné, aktívne, samostatné, zvedavé a hravé mačky. Sú veľmi priateľské, niekedy, najmä v dospelosti bývajú nedôverčivé voči cudzím ľuďom. Sú oddané „svojim“ ľuďom a dávajú svoju náklonnosť najavo rôznymi spôsobmi, napríklad vítaním pri príchode domov, sprevádzaním človeka pri jeho každodenných činnostiach a väčšina rada spí so svojím obľúbeným človekom. 
Európske mačky dobre vychádzajú s inými domácimi zvieratami, pokiaľ vyrastali s viacerými mačkami v skupine, prípadne inými zvieratami. 
Každý jedinec je individualita a má inú povahu. Vzhľadom na kríženie jedincov s neznámym pôvodom sa môžu objavovať rozličné povahy.
Robert Doisneau

Životopis

Narodil sa v Gentilly.
Po vojne nastúpil roku 1946 do fotografickej agentúry Rapho; v rokoch 1949 až 1952 bol fotografom módneho magazínu Vogue. Počas fotografovania s ním po Paríži často chodil básnik Jacques Prévert.
Roku 1978 sa konala retrospektívna výstava jeho fotografií v Chalon-sur-Saône, ďalšia bola roku 1992 v Múzeu moderného umenia v Oxforde. Poslednú fotografiu urobil 25. septembra 1993. Zomrel roku 1994 v Montrouge na predmestí Paríža.
Preslávil sa najmä snímkou Milenci pred radnicou, portrétmi Jacquesa Préverta a Pabla Picassa. Spolu s Henrim Cartier-Bressonom patrí k najznámejším francúzskym fotografom.
20. februára – 30. marca 2008 sa v Stredoeurópskom dome fotografie v Bratislave uskutočnila výstava „Robert Doisneau alebo Obraz určitého Francúzska“.
Kompenzátor vztlaku

Kompenzátor vztlaku (angl. buoyancy control device - BCD) je časť potápačského výstroja, ktorý potápačom umožňuje kontrolovať a riadiť svoj vztlak.
Prostredníctvom riadenej zmeny vztlaku môže potápač udržiavať konštantnú hĺbku alebo ju plynulo meniť (zostupovať alebo vystupovať). Kompenzátor vztlaku slúži tiež ako záchranný prostriedok, ktorý po nafúknutí urdžuje potápača na hladine.
Katyň (obec)

Katyň (rus. Катынь, poľ. Katyń) je obec v Rusku v Smolenskej oblasti, asi 18 kilometrov západne od Smolenska. V roku 2007 tu žilo 1767 obyvateľov.
V lese blízko dediny boli odkryté masové hroby, do ktorých boli pochovaní poľskí zajatci popravení NKVD počas druhej svetovej vojny.
Johnny English

Dej

Johnny English (Rowan Atkinson) pracuje ako asistent britského tajného agenta 001 (Greg Wise). Pri jednej misii však Agent 001 zahynie a všetci agenti mu na pohrebe vzdávajú hold. Strážiť mal Johnny English a jeho pravá ruka Angus Bough (Ben Miller). Keď však na pohrebe niečo vybuchne, zabije to všetkých až na jedného: Johnnyho Englisha. Johnny stretne na výstave britských korunovačných klenotov jednu z ich reštaurátoriek, v skutočnosti však francúzsku agentku Lornu Campbell (Natalie Imbruglia). Počas ich rozprávania ale niekto klenoty ukradne a Johnny ako jediný agent má jasný cieľ: Pokiaľ možno sa nezabiť a zohnať klenoty.
Montoir-de-Bretagne

Poloha

Obec má rozlohu 36,79 km². Najvyšší bod je položený 15 m n. m. a najnižší bod 0 m n. m.

Obyvateľstvo

Počet obyvateľov obce je 6 664 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Dobrá Voda (okres Trnava)

Zaujímavosti

Lokalita Dobrá Voda bola najaktívnejšou slovenskou seizmickou oblasťou v 20. storočí a v roku 1906 tu zaznamenali aj najsilnejšie zemetrasenie na území Slovenska v minulom storočí. Zároveň je to najbližšie seizmické územie k jadrovej elektrárni Jaslovské Bohunice.
Nad obcou je zrúcanina hradu Dobrá voda.

Osobnosti

V obci Dobrá Voda na sklonku života žil  slovenský spisovateľ a básnik Ján Hollý. Do obce prišiel po tridsaťročnom pôsobení v Maduniciach, kde pri požiari v máji 1843 prišiel o všetok svoj majetok a bol aj zranený. V tomto období požiadal cirkevnú vrchnosť o penziovanie a v núdzi sa ho ujal farár z Dobrej Vody Martin Lackovič (priateľ a bývalý spolužiak).
V Dobrej Vode pôsobil až do svojej smrti 14. apríla 1849 a je pochovaný na miestnom cintoríne.
11. mája 1854 mu odhalili nad hrobom pomník s textom od Ľudovíta Štúra a bustou od slovenského sochára Ladislava Dunajského.
Jánovi Hollému je venovaná aj Pamätná izba na farskom úrade otvorená v roku 1985.
Presupozícia

Presupozícia (lat.) je veta, ktorej pravdivosť je nutnou podmienkou toho, aby iná veta bola výrokom, čiže aby nadobudla pravdivostnú hodnotu. Na určenie presupozície slúži Strawsonov test, podľa ktorého: Ak p vyplýva z q aj z nie-q, tak p je presupozícia.
Napríklad veta Čínsky cisár je bohatý. má presupozíciu Existuje čínsky cisár.
Aubignas

Poloha

Aubignas má rozlohu 15,42 km². Najvyšší bod je položený 664 m n. m. a najnižší bod 160 m n. m.

Obyvateľstvo

Aubignas má 405 obyvateľov (2009).
Graf vývoja obyvateľstva:
Zdroje: INSEE
La Cheppe

Poloha

Obec má rozlohu 23,9 km². Najvyšší bod je položený 177 m n. m. a najnižší bod 123 m n. m.

Obyvateľstvo

Počet obyvateľov obce je 336 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Gravitation

Príbeh

Vzorom 19-ročného ružovovlasého chlapca menom Šúiči Šindó bol už od detstva známy spevák skupiny Nittle Grasper Rjúiči Sakuma, na ktorého sa viac-menej povahovo podobá. Šúiči so svojím dávnym kamarátom Hirom založí skupinu Bad Luck a spolu sa snažia preraziť v šoubiznise. Medzitým sa Šuiči zamiluje do spisovateľa Eiriho Yukiho, ktorý sa síce tvári že mu Šuiči lezie na nervy, ale v skutočnosti ho má pravdaže tiež rád.
Slovenská florbalová extraliga žien 2014/15

Systém súťaže

Po základnej časti, v ktorej hral každý s každým trikrát doma a vonku, nasledovalo play-off zo všetkými siedmimi tímami, pričom najvyššie umiestnené družstvo bolo kvôli nepárnemu počtu účastníkov priamo nasadené do semifinále. Play-off sa hralo na 3 víťazné zápasy, v ktorých prvé 2 zápasy sa odohrali na ihrisku lepšie umiestneného tímu. Play-off o 3. miesto sa nehralo, o bronzových medailách rozhodovalo lepšie umiestnenie porazených semifinalistov v základnej časti. V tejto sezóne nezostúpilo do nižšej súťaže žiadne družstvo.
Nárájaní (zóna)

Nárájaní (písaní aj Nárájani; krátky tvar Nárájan) je jedna zo 14 zón Nepálu. Leží v Teraj a hraničí s Indiou na juhu. Väčšími mestami sú Hetauda, Bharatpur a Birgandž.
Na území Nárájaní leží najstarší a najznámejší nepálsky národný park Čhitwan ( 932km² ), považovaný za jednu z najrozmanitejších prírodných rezervácií Ázie, známej svojimi bengálskymi tigrami a indickými nosorožcami. Na juhovýchode je park doplňovaný prírodnou rezerváciou Parsa s rozlohou ďalších 499km².
Nárájaní je jednou z mála oblastí, ktoré boli až doteraz relatívne nedotknuté nepokojmi maoistických povstalcov. Je jednou z relatívne prosperujúcich oblastí Nepálu so živým obchodom s Indiou, dôsledky čoho zreteľne vidno v pohraničnom meste Birgandž.
Hetauda je správnym stredisko tejto oblasti. Nárájaní je rozdelené na 5 okresov.
Neutrón

Neutrón (n) (z gréčtiny neuter – ani jeden z dvoch) je subatomárna častica v jadre atómu s neutrálnym nábojom, nestabilná, o niečo ťažšia ako protón a približne 1 839-krát ťažšia ako elektrón. Hmotnosť neutrónu je 1,6749×10⁻²⁷ kg.
V roku 1932 Walther Bothe a H. Becker pri bombardovaní berýlia alfa časticami pozorovali, že berýlium vysiela prenikavé lúče, na ktoré nevplýva ani elektrické, ani magnetické pole.
James Chadwick v tom istom roku zistil, že tieto lúče sú elektroneutrálne, teda nemajú žiadny náboj, a tieto častice pomenoval neutróny.
Nízky Vtáčnik

Vymedzenie

Podcelok zaberá východnú časť Vtáčnika a v rámci pohoria susedí na severozápade s Vysokým Vtáčnikom a na juhu so Župkovskou brázdou. Západným smerom nadväzuje Tribeč s podcelkom Rázdiel, juhovýchodne sa rozprestiera Žiarska kotlina. Údolie Lutilského potoka oddeľuje Kunešovskú hornatinu Kremnických vrchov a na severe leží Handlovská kotlina.

Chránené územia

Časť územia je súčasťou CHKO Ponitrie, z maloplošných území tu leží prírodná pamiatka Ostrovica a chránený areál Ivanov salaš.
Basketbal na Juhoázijských hrách

Basketbal na Juhoázijských hrách je basketbalový turnaj, ktorý sa koná v rámci multišportového podujatia Juhoázijských hier. Do programu hier bol turnaj prvýkrát zaradený na tretích Juhoázijských hrách v roku 1987 v indickej Kalkate. Basketbalový turnaj sa organizuje iba v mužskej kategórii a v nepravidelných cykloch. Najviac víťaztiev na turnaji zaznamenala India.
Marcoing (obec)

Poloha

Obec má rozlohu 15,11 km². Najvyšší bod je položený 127 m n. m. a najnižší bod 51 m n. m.

Obyvateľstvo

Počet obyvateľov obce je 1 839 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Bitka pri Hradci Králové

Súvislosti a prípravy na vojnu

Po nástupe kancelára Otta van Bismarcka a v polovici 19. storočia získavalo v strednej Európe stále väčší vplyv Prusko. Rozhodujúcim momentom bolo obsadenie Holštýnského vojvodstva Pruskom a vylúčilo Rakúsko z Nemeckého spolku z podnetu Pruska. Odvetou vyhlásilo Rakúsko Prusku 17. júna 1866 vojnu.
Rakúske a saské jednotky sa začali formovať na pravom brehu rieky Labe 2. júla. Po polnoci sa rozmiestnili do približne polkruhovej línii vzdialenosti 10 kilometrov, zahrnujúci i vrchol Chlum. Časť síl bola ponechali v zálohe. Proti nim stáli tri pruské armády nazývané 1., 2. a Labská armáda, pričom 2. pruská armáda nebola v dobe začiatku bitky doposiaľ v dotyku s Rakúskom.

Priebeh bitky a následky

Bitka začala 3. júla. V priebehu dopoludnia malo Rakúsko miernu prevahu. Rakúske delostrelectvo, vybavené modernými bronzovými štvor a osem librovými delami s dostrelom niekoľkých kilometrov, odrážali nápor 1. pruskej armády paľbou od obce Lípa.
K obratu došlo v dôsledku zlej rakúskej taktiky potom, čo začala útočiť rakúska pechota. Vo výbave pešiakov malo výraznou prevahu Prusko, lebo pruskí vojaci boli vybavení novým tipom pušiek - zadovkami, zostrojenými podľa patentu N. Dreysa, ktorý  používal patróny, a preto sa nabíjali ďaleko rýchlejšie ako spredu nabíjané rakúske pušky konštrukcie J. Lorenza. Klasický rakúsky bodákový útok v mohutných práporných zväzkoch sa pod presilou pruskej palebnej sily rozvracal. Dva rakúske armádne zbory (II. a IV.) sa navyše zaplietli z taktického hľadiska do zbytočného boja o les Svíb, o ktorý bojovali so 7. pruskou divíziou.
Bitku však rozhodol až príchod 2. pruskej armády korunného princa Fridricha Viliama na bojisko. Rakúsko v dvojhodinovom boji o vrch Chlum stratilo predtým nadobudnutú prevahu a okolo tretej hodiny bol Chlum obsadený Pruskom. Severnej armáde hrozilo obklúčenie a úplné zničenie, preto začala ústup na Moravu cez Třebechovice pod Orebem, Holíč a Českú Třebovú. Pruská armáda ju vzhľadom k vlastnému oslabeniu neprenasledovala.

Straty

Rakúska strana mala vysoké straty, okolo 42 500 vojakov a z toho 5 700 mŕtvych, 7 500 nezvestných, 7 500 ranených a až 22 000 zajatých. Pruská strana mala malé staty, okolo 9 300 vojakov a z toho 2 000 mŕtvych, 300 nezvestných a 7 000 zranených.
Ornézan

Poloha

Obec má rozlohu 12,13 km². Najvyšší bod je položený 282 m n. m. a najnižší bod 165 m n. m.

Obyvateľstvo

Počet obyvateľov obce je 243 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Coyolles

Poloha

Obec má rozlohu 24,55 km². Najvyšší bod je položený 170 m n. m. a najnižší bod 72 m n. m.

Obyvateľstvo

Počet obyvateľov obce je 370 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mattias Timander

Klubový hokej

Timander bol draftovaný v roku 1992 klubom Boston Bruins. Pred sezónou 2004-05 sa vrátil do švédska, prestúpil do klubu MoDo.

Reprezentácia

Tréner Bengt-Ake Gustafsson ho nominoval na Majstrovstvá sveta v hokeji 2006 v lotyšskej Rige. Na drese nosil číslo 3.
Fehendú

Fehendú (maldiv. ފެހެންދޫ‎) je jedným z obývaných ostrovov na atole Bá na Maldivách. Počet obyvateľov je 246 (jún 2006), dĺžka ostrova 2 160 m, šírka 220 m. Vzdialenosť od hlavného mesta Male je 96,88 km.
Hattstatt

Poloha

Obec má rozlohu 5,98 km². Najvyšší bod je položený 810 m n. m. a najnižší bod 195 m n. m.

Obyvateľstvo

Počet obyvateľov obce je 835 (2009).
Nasledujúci graf zobrazuje vývoj počtu obyvateľov v obci.
Zdroje: INSEE